COMAN บวกต่อ 5% หลังวานนี้ซิลลิ่ง! จับตาแผนธุรกิจหลังดึง “เฮียม๊อ” ขึ้นถือหุ้นใหญ่
COMAN บวกต่อ 5% หลังวานนี้ซิลลิ่ง! จับตาแผนธุรกิจหลังดึง "เฮียม๊อ" ขึ้นถือหุ้นใหญ่
COMAN บวกต่อ 5% หลังวานนี้ซิลลิ่ง! จับตาแผนธุรกิจหลังดึง "เฮียม๊อ" ขึ้นถือหุ้นใหญ่
20 ม.ค. 2564

บริษัท โคแมนชี่ อินเตอร์เนชั่นแนล จำกัด (มหาชน) หรือ COMAN ล่าสุด ณ เวลา 10.18 น. อยู่3.20 บาท บวก 0.16 บาท หรือ 5.26% สูงสุดที่ 3.40 บาท ต่ำสุดที่ 3.10 บาท ด้วยมูลค่าซื้อขาย 23.13 ล้านบาท
ทั้งนี้ ราคาหุ้น COMAN ปรับตัวขึ้นอย่างต่อเนื่อง หลังจากมีการจำหน่ายหุ้นของนายสมบูรณ์ ศุขีวิริยะ ซึ่งเป็นผู้ถือหุ้นรายใหญ่ของบริษัทฯ ให้กับ นายอมฤทธิ์ กล่อมจิตเจริญ ส่งผลให้นายอมฤทธิ์ ขึ้นแท่นผู้ถือหุ้นใหญ่อันดับที่ 2 ถือหุ้นทั้งหมด 24.63%
อย่างไรก็ตาม การเปลี่ยนแปลงผู้ถือหุ้นรายใหญ่ดังกล่าวข้างต้น ณ ปัจจุบันไม่มีผลกระทบต่อโครงสร้างคณะกรรมการบริษัท อำนาจในการควบคุมบริษัท นโยบายการดำเนินธุรกิจ การบริหารงาน หรือผู้บริหารของบริษัท และนายอมฤทธิ์กล่อมจิตเจริญ ไม่เข้าเกณฑ์ในการทำ Tender Offer
อนึ่ง “เฮียม๊อ-อมฤทธิ์ กล่อมจิตเจริญ” เจ้าของ เวิลด์ เอ็นเตอร์เทนเม้นท์ ปัจจุบันดำรงตำแหน่งประธานเจ้าหน้าที่บริหารและกรรมการผู้จัดการใหญ่ อีกทั้งยังเป็นผู้ถือหุ้นใหญ่อันดับ 1 ของบริษัท มอร์ รีเทิร์น จำกัด (มหาชน) หรือ MORE ซึ่งมีชื่อเดิมคือ บริษัท ดีเอ็นเอ 2002 จำกัด (มหาชน) หรือ DNA